Espresa de tempo en elefen

Como cualce lingua, elefen ave sua modos de espresa tempo. Esta es un gida sur esta modos.

Oras e minutos
Pardona, cual es la ora?

11:00la ora es des-un; lo es des-un; des-un oras5:30sinco e un dui; sinco oras e tredes minutos4:45sinco min un cuatri; cuatri ante sinco; tre cuatri pos cuatro; cuatro oras e cuatrodes-sinco minutos5:15sinco e un cuatri; cuatri pos sinco; sinco oras e des-sinco minutos4:40sinco min dudes; dudes ante sinco; cuatro oras e cuatrodes minutos5:20sinco e dudes; dudes pos sinco; sinco oras e dudes minutos

La forma de 24 oras es la plu comun. Per la forma de 12 oras, on pote indica la parte de la dia par ajunta un de estas pos la ora e minutos:
am - ante mediadia (A.M.)
pm - pos mediadia (P.M.)

Paroletas de tempo
a
ante
pos
de
asta
en

Esemplos:
Me va veni a la ora des en la matina.
Me ia come la carne pos la sopa e ante la deser.
On ave multe dias de cuando me ia ariva asi.
Me espera ce on no ave multe dias asta cuando me va vide denova tu.
Pos ses oras, me va vide denova tu.
A ses oras de aora, me va vide tu.
En la gera, me ia es un soldato.

(Durante no es un preposada. Lo es un ajetivo con la sinifia "tan forte ce lo dura tra multe tempo".)

Averbos e espresas:
aora
alora
a (la) matina
a (la) sera
a (la) note
a esta matina
a cada matina
oji
ier
doman
a la matina ier
a la sera doman
a la otra dia
a la dia ante ier
a la dia pos doman
a esta semana
a la semana pasada, a la semana presedente
a la semana veninte, a la semana seguente
pos un semana, a un semana a pos
cada dia; dial
cada semana; semanal
cada mense; mensal
cada anio; anial

Nota ce "la" no es sempre nesesada pos un preposada!

 Dias de la semana 
#lfnun otra modo1lundidia un2martedidia du3mercurdidia tre4jovedidia cuatro5venerdidia sinco6saturdidia ses7soldidia sete

Nota, per favore, ce multe cultures vide soldi como dia un, etc.

Esemplos de la usa de preposadas per crea espresas averbal:
El ia parti a la ora nove, per ariva a la matina de doman.
Me labora a saturdi.
El va a vacanse a/en julio.
Posible me va turi Espania a/en (la) primavera.
Me espera vade per pexi a cada saturdi de/en marte.
A jovedis, nos come tacos.

Menses
 comunun otra modo1 janeromense un2febreromense du3martomense tre4aprilmense cuatro5maiomense sinco6juniomense ses7juliomense sete8agostomense oto9setembremense nove10otobremense des11novembremense des-un12desembremense des-du

Saisones
primavera – la saison en cual la arbores e flores comensa crese, aprosima de la fini de marto a la fini de maio.
estate – la saison la plu calda, aprosima de la fini de junio a la fini de agosto.
autono – la saison en cual on recolie la granes, vejetales, e frutas, aprosima de la fini de setembre a la fini de novembre.
inverno – la saison la plu fria, aprosima de la fini de desembre a la fini de marto.

On distingui la cuatro saisones en esta modo en multe partes de la tera entre Artica e la tropicos, e entre la tropicos e Antartica. En la emisfero sude, la primavera comensa comun a la fini de otobre, etc.

En paises tropical, on usa otra "saisones", per esemplo, la saison de secia e la saison de pluve. Alga locas ave ses saisones en loca de cuatro.

Datas
Modos prefereda en elefen per indica la data:
15 janero 2018
15 de janero, 2018 (plu formal)
15/1/2018 o 15-1-2018
2018.1.15

Per evita la favore de la tradisiones de Europa supra tota otra tradisiones, elefen ia eleje usa "ec" e "aec":
aec – ante la eda comun (ante Cristo, BC, av. J.-C., c.C., etc)
"Tutancamun ia deveni la faraon de Egipte antica sirca 1333 aec." 
ec – la eda comun (pos Cristo, AD, apr. J.-C., d.C., etc)
"La arceolojiste Howard Carter ia descovre la tomba de Tutancamun en 1922 ec."

Per indica desenios, sentenios, e milenios, usa esta formas:
en la desenio de 1920... = 1920-1929
en la desenio du de la sentenio 19... = 1820-1829
en la sentenio 20... = 1900-1999
en la sentenio prima aec = 100-1 aec
en la sentenio 1 ec = 1-99 (nota ce anio zero no esiste!)
en la milenio tre aec... = 3000-2001 aec
en la milenio tre ec... = 2000-2999 ec

Category:Lingua franca nova